**Klinisk observasjon av abstinenssymptomer**

**Clinical Institute Withdrawal Assessment for Alcohol (CIWA-Ar)**

CIWA-ar (30) er et klinisk observasjonsskjema og ikke et diagnostisk instrument.

CIWA-ar (31) er en klinisk observasjonsmetode som har fått innpass i de fleste internasjonale guidelines på AWS behandling. Metoden er godt evaluert og implementert i alkoholbehandlingsapparat i Norge og internasjonalt. Internasjonale Guidelines forutsetter at CIWA-ar også brukes i somatiske avdelinger.

CIWA-ar er et 10-punktsskjema (vedlagt i norsk versjon) Det baserer seg på spørsmål og vurderinger rundt følgende parametere: kvalme, angst, uro, og observasjon av svette og tremor samt sensorium.

Ved implementering av CIWA-ar bør det gjennomføres opplæring av Helsepersonell. Det vil kunne bedre gjennomføring og reliabiliteten i observasjoner

Det er imidlertid en forutsetning at man kan ha adekvat kommunikasjon med pasienten for å kunne styre behandlingen etter CIWA-ar. For pasienter man ikke kan kommunisere med er det utviklet andre observasjonsskjema som baserer seg på klinisk observasjon og vitale parametere. AWS-scale (25) baserer seg på vitale og observerbare parametere og orientering.